 Jeremaya 16  Okwu Jehova wee ruo m ntị ọzọ, sị:Alụla nwaanyị, amụkwala ụmụ ndị ikom na ụmụ ndị inyom nebe a.Nihi na nke a bụ ihe Jehova kwuru banyere ụmụ ndị ikom na ụmụ ndị inyom a na-amụ nebe a, nakwa banyere nne ha bụ ndị na-amụ ha nakwa banyere nna ha bụ ndị mụrụ ha nala a,Ọrịa dị iche iche ga-egbu ha. A gaghị akwara ha ákwá arịrị, a gaghịkwa eli ha eli. Ha ga-aghọ nsị anụ nelu ala; mma agha na ụnwụ ga-ala ha niyi, ozu ha ga-abụrụ anụ ufe nke eluigwe na anụ ọhịa nke ụwa ihe oriri.Nihi na nke a bụ ihe Jehova kwuru, Abanyela nụlọ ebe ndị na-eru uju na-eri oriri, agala ịkwa ákwá arịrị, asịkwala ha ndo.Ha ga-anwụ nala a, ma ndị ukwu ma ndị nta. A gaghị eli ha eli, ndị mmadụ agaghịkwa etiri ha aka nobi, ọ dịghịkwa onye ga-ebekasị onwe ya ahụ ma ọ bụ kwọchaa isi nihi ha.A gaghịkwa enye ha ihe oriri iji kasie ha obi nihi uju ha na-eruru ndị nwụrụ anwụ; a gaghịkwa ebunye ha iko ngụgụ obi ka ha ṅụọ nihi nna ha nakwa nihi nne ha.Abanyela nụlọ oriri ọ bụla ka i soro ha nọrọ na-eri ihe ma na-aṅụ ihe ọṅụṅụ.Nihi na nke a bụ ihe Jehova nke ụsụụ ndị agha, bụ Chineke Izrel, kwuru, Lee, m ga-eme ka a ghara ịnụkwa olu aṅụrị na olu obi ụtọ, olu nwoke na-alụ nwaanyị ọhụrụ na olu nwaanyị a na-alụ ọhụrụ, nebe a, nihu unu nakwa nụbọchị unu.Ọ ga-erukwa na ọ bụrụ na ị gwa ndị a okwu a niile, ma ha asị gị, Gịnị mere Jehova ji kwuo na oké ọdachi a dum ga-adakwasị anyị, olee otú anyị si jehie, oleekwa mmehie anyị mere Jehova Chineke anyị?Sị ha, Ọ bụ nihi na nna unu hà hapụrụ m, ka Jehova kwuru, ha wee na-eso chi ọzọ dị iche iche, na-efe ha ma na-akpọrọ ha isiala. Ma, ọ bụ m ka ha hapụrụ, ha edebeghịkwa iwu m.Unu onwe unu emewokwa omume ọjọọ karịa nna unu hà, lee, onye ọ bụla nime unu na-eje ije dị ka isi ike nke dị najọ obi ya si dị wee ghara irubere m isi.M ga-esi nala a tụga unu nala unu na-amaghị, nke nna unu hà na-amaghịkwa, nebe ahụ ka unu ga-efe chi ọzọ dị iche iche ehihie na abalị, nihi na agaghị m emere unu amara.Nihi na, lee! ụbọchị na-abịa, ka Jehova kwuru, mgbe a na-agakwaghị asị: Dị nnọọ ka Jehova dị ndụ, bụ onye si nala Ijipt kpọpụta ụmụ Izrel!kama a ga-asị: Dị nnọọ ka Jehova dị ndụ, bụ onye si nala dị nebe ugwu nakwa nala niile ọ chụsasịrị ha kpọpụta ha! m ga-akpọlata ha nala ha, nke m nyere ndị nna nna ha.Lee, m na-ezi ozi ka ọtụtụ ndị na-akụ azụ bịa, ka Jehova kwuru, ha ga-akụta ha dị ka azụ; e mesịakwa, m ga-ezi ozi ka ọtụtụ ndị dinta bịa, ha ga-achụ nta ha nugwu ukwu ọ bụla nakwa nugwu nta ọ bụla nakwa nebe ndị gbawara agbawa na nkume dị elu.Nihi na anya m na-ahụ ụzọ ha niile. E zoghị ha ezo nihu m, e zopụghịkwa njehie ha nanya m.Ma, m ga-ebu ụzọ kwụzuo ha ụgwọ njehie ha na ụgwọ mmehie ha, nihi na ha merụrụ ala m. Ha emewo ka ozu ihe arụ ha na nke ihe ha jọgburu onwe ha jupụta nihe nketa m.Jehova, ike m na ebe m e wusiri ike na ebe mgbaba m noge ahụhụ, ọ bụ gị ka mba dị iche iche ga-abịakwute site na nsọtụ niile nke ụwa, ha ga-asịkwa: Nezie, ihe nna nna anyị hà ketara bụ okwu ụgha na ihe efu na ihe ndị na-enweghị uru ha bara.Mmadụ ọ pụrụ imere onwe ya chi dị iche iche mgbe ha na-abụghị chi?Ya mere, lee, m ga-eme ka ha mara; notu oge ahụ, m ga-eme ka ha hụ aka m na ike m, ha ga-amarakwa na aha m bụ Jehova. 